Diari Oficial de la Generalitat Valenciana


Sumari del DOGV 2129, del 22-10-1993 (1993/829544)

ORDRE de 6 de setembre de 1993, de la Conselleria d'Administració Pública, per la qual s'homologuen la constitució i els estatuts de la Mancomunitat de Vigilància i Conservació de Camins Rurals de Benejúzar, integrada pels municipis de Benejúzar, Bigastro, Jacarilla i San Miguel de Salinas.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/09/06/(2)/dof/vci/html**

### Dades del document

Número de DOGV
:   2129

Data del DOGV
:   22-10-1993

Secció del DOGV
:   DISPOSICIONS GENERALS

Número del document
:   1993/829544


Data del document
:   06-09-1993

Organisme emissor
:   Conselleria d'Administració Pública

Tipus de document
:   Ordre

Ordre de 6 de setembre de 1993, de la Conselleria d'Administració Pública, per la qual s'homologuen la constitució i els estatuts de la Mancomunitat de Vigilància i Conservació de Camins Rurals de Benejúzar, integrada pels municipis de Benejúzar, Bigastro, Jacarilla i San Miguel de Salinas.  
Els municipis de Benejúzar, Bigastro, Jacarilla i San Miguel de Salinas, lots de la província d'Alacant, fent ús de la facultat que els confereix l'article 44, paràgraf 1, de la Llei 7/1985, de 2 d'abril, Reguladora de les Bases de Règim Local, van tramitar l'expedient per aprovar la constitució i els estatuts de la Mancomunitat de vigilància i Conservació de Camins Rurals de Benejúzar.  
Tramesos l'expedient tramitat i els estatuts aprovats a aquesta Conselleria, s'ha observat que compleixen en tots els termes la legislació vigent, i no s'hi ha advertit cap infracció a l'ordenament jurídic, ni detriment de les competències d'aquesta Comunitat Autònoma, ni interferència en el seu exercici.   
Per tant, tenint en compte el que disposa el Reial Decret 695/1979, de 13 de febrer, de transferències de competències, en relació amb el Decret de la Presidència de la Generalitat 'Valenciana 10/1985, de 21 de juny,  
ORDENE  
Article únic  
Homologar la constitució de la Mancomunitat de Vigilància i Conservació de Camins Rurals de Benejúzar, integrada pels municipis de Benejúzar, Bigastro, Jacarilla i San Miguel de Salinas, i també els seus estatuts, reproduïts en l'annex d'aquesta Ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 6 de setembre de 1993  
El Conseller d'Administració Pública,   
LUIS BERENGUER FUSTER  
Estatuts de la Mancomunitat de Vigilància i Conservació de Camins Rurals dels municipis de Benejúzar, Bigastro, Jacarilla i San Miguel de Salinas  
Article primer  
1. Les entitats locals de Benejúzar, Bigastro, Jacarilla i San Miguel de Salinas, de la província d'Alacant, a l? empara del que disposa l?ordenament jurídic vigent, acorden constituir-se en mancomunitat voluntària d'entitats locals per a l?organització i prestació de forma mancomunada de les obres, els serveis o les activitats de la seua competència que s'inclouen en els estatuts.  
2. La mancomunitat tindrà personalitat i capacitat jurídica per al compliment dels fins específics.  
Article segon  
La mancomunitat que es constitueix es denominarà Mancomunitat de Vigilància i Conservació de Camins Rurals dels municipis de Benejúzar, Bigàstro, Jacarilla i San Miguel de Salinas, i té la seu pròpia al municipi de Jacarilla.  
Article tercer  
1. El fi de la mancomunitat serà la vigilància i la conservació de camins rurals dels municipis que hi pertanyen.  
2. Pet a l'assumpció de nous serveis caldrà la conformitat de totes les entitats mancomunades interessades, per acord del ple d'aquestes i per majoria absoluta. -  
3. La mancomunitat estudiarà aquestes peticions i en resoldrà la viabilitat.  
4. La prestació i l'explotació dels serveis podrà realitzar-la la mancomunitat d'acord amb qualsevol de les formes de previstes en l'ordenament jurídic vigent.  
5. La prestació dels fins enumerats en el paràgraf primer d'aquest article comporta la subrogació per part de la mancomunitat en la titularitat del servei, i li correspon, per tant, la gestió integral d'aquest i també tot el que fa referència a la imposició i l'ordenació de la taxa que puga imposar-s'hi.  
Article quart  
La mancomunitat, com a entitat local reconeguda per la Llei exercirà totes les potestats que la legislació vigent que efecte les entitats d'aquestes característiques li conferisca per al compliment dels seus fins.  
Article cinquè  
1. Els òrgans de govern de la mancomunitat seran representatius dels ajuntaments mancomunats.  
2. Els òrgans de Govern són:  
2.1 El ple de la mancomunitat.  
2.2 El president.  
2.3 El vice-president o els vice-presidents, si n'hi ha.  
2.4 La comissió de govern.  
3. Podran igualment crear-se les comissions informatives que es requerisquen, tenint en compte el nombre de serveis que la mancomunitat preste.  
Article sisé  
1. El ple de la mancomunitat estarà integrat pels vocals representants de les entitats mancomunades, elegits pels respectius plens.  
2. Cada entitat mancomunada tindrà dos vocals que seran elegits pels corresponents plens per majoria absoluta d'entre els components de la corporació. Si realitzada la votació no s'arriba a l?esmentada majoria, es farà una nova votació vint-i-quatre hores després. En cas de no obtenir-se el quòrum necessari quedaran elegits aquells que hagen obtingut la majoria simple dels vots emesos. En el supòsit d'igualtat de vots seran elegits els de major edat.  
3. Sense perjudici del que disposa l'apartat 2 d'aquest article i atenent les característiques dels serveis mancomunats, podran ser nomenats representants de manera proporcional al nombre d'habitants de l?entitat local o de les aportacions o qualsevol altre criteri que es considere oportú.  
En cap cas, la representació proporcional comportarà disposar de la majoria absoluta de representants per part de menys d'un terç de les entitats mancomunades.  
4. Les entitats nomenaran un vocal suplent de cadascun dels representants a la mancomunitat amb les mateixes prerrogatives que el titular.  
5. El mandat de vocals haurà de coincidir amb el de les respectives corporacions.  
Article seté  
1. Després de la celebració eleccions locals i dins del termini previst per la llei per a la designació de representants en òrgans col·legiats, les entitats locals hauran de nomenar el vocal o els vocals que els representen en la mancomunitat, i s'hi haurà de comunicar el resultat.  
2. Fins a la data de constitució del nou ple actuarà en funcions l'anterior i el seu president.  
3. Transcorregut el termini perquè les entitats locals designen els vocals i dins dels deu dies següents, es constituirà el nou ple de la mancomunitat i se'n designarà el president.  
4. Durant el període a què fa referència el paràgraf 2, sols es podrà dur a terme la gestió ordinària de la Mancomunitat.  
Article vuité  
Correspon al ple de la mancomunitat:  
1. Aprovar el pressupost.  
2. Aprovar la plantilla.  
3. Exercir accions en defensa dels drets de la mancomunitat. Oposar-se en assumptes litigiosos en què aquesta siga demandada i entaujar tota classe de recursos en assumptes de qualsevol classe, grau o jurisdicció.  
4. Proposar la modificació o reforma dels estatuts de la mancomunitat.  
5. Aprovar les ordenances, les censures de comptes, el reconeixement de crèdits, les operacions de crèdits, la concessió de quitaments i esperes, i qualsevol classe de compromisos econòmics.  
6. Aprovar els plans i els projectes necessaris per a l?establiment, el desenvolupament i la gestió de les obres, els serveis o les activitats previstes com a fins de la mancomunitat.  
7. Admetre i separar els membres de la mancomunitat.  
8. Establir els mèrits per als concursos de funcionaris d'habilitació nacional.  
9. Aprovar les bases que han de regir les proves d'accés a la funció pública de la mancomunitat.  
10. Determinar la forma de gestionar els serveis.  
11. Crear la comissió de Govern, la seua estructura i el règim de funcionament.  
12. Incorporar els fins previstos en l'article 3 no prestats inicialment.  
13. Totes les que la legislació atribuisca al ple dels ajuntaments per al compliment dels seus fins.  
Article nou   
1. El president de la mancomunitat serà elegit pel ple de la mancomunitat, entre els seus membres, per majoria absoluta.  
2. Podran ser candidats a la presidència tots i cadascun dels vocals que componen el ple.  
3. Si cap candidat obté la majoria absoluta en la primera votació, 24 hores després en tindrà Lloc una segona, i resultarà elegit qui obtinga major nombre de vots. En cas d'empat, s'elegirà el de més edat.  
4. Per a la destitució del president se seguirà el mateix procediment que l'establert en la legislació vigent per a la destitució de l'alcalde.  
Article deu  
El president designarà un o dos vice-presidents, els quals el substituiran per ordre de nomenament en cas d'absència, vacant o malaltia.  
Article onze  
1. Corresponen al president de la mancomunitat les següents competències:  
1.1 Dirigir el Govern i l'administració de la mancomunitat.  
1.2 Convocar, presidir i cloure les sessions del ple, de la comissió de govern i de qualsevol altre òrgan municipal.  
1.3 Dirigir, inspeccionar i impulsar els serveis, les obres i les activitats de la mancomunitat.  
1.4 Retre anualment els comptes de l'administració del patrimoni.  
1.5 Disposar les despeses dins dels límits de la seua competència.  
1.6 Exercir la direcció de personal de la mancomunitat.  
1.7 Els tècnics corresponents formularan el projecte de pressupost de la mancomunitat.  
1.8 Contractar obres, serveis i subministraments, sempre que la quantia d'aquests no excedisca del 5% dels recursos ordinaris del pressupost, ni del 50% del límit general aplicable a la contractació directa, d'acord amb el procediment legalment establert.  
1.9 Representar la mancomunitat en tota classe d'actes i negocis jurídics.  
1. 10 Atorgar poders a procuradors per tal de comparèixer en judicis i fora d'aquests.  
1. 11 Donar el vist-i-plau als certificats d'actes i documents que expedisca la mancomunitat.  
1.12 Totes aquelles que la normativa de règim local atribueix a l'alcalde per al compliment de les competències que té assignades, i també les que no estiguen atribuïdes específicament a un altre òrgan.  
2. El president pot delegar l?exercici de les seues atribucions, llevat la de convocar i presidir les sessions del ple i de la comissió de Govern, i les enumerades en els apartats 1. 1, 1.7 i 1. 11.  
Article dotze  
1. La comissió de govern està formada pel president i un nombre de vocals no superior al terç del nombre legal d'aquests, nomenats i separats lliurament pel president, atenent la major representativitat possible de la totalitat dels ajuntaments membres.  
2. Correspon a la comissió de govern:  
2.1 Assistir el president en l'exercici de les seues atribucions.  
2.2 Les atribucions per a les quals el president o un altre òrgan municipal la deleguen. No són delegables les atribucions reservades al ple en l'article 8, apartats 1, 2, 3, 4, 5, 6, 7, 8, 9, 10, 11, 12, i 13.  
Article tretze  
1. El ple funciona en règim de sessions ordinàries, de periodicitat pre-establerta i extraordinàries.  
2. El ple tindrà sessió ordinària com a mínim una vegada al trimestre i extraordinària, quan així ho decidisca el president o ho sol·llicite la quarta part, almenys, del nombre legal de vocals del ple. En aquest últim cos, la sessió no podrà demorar-se per més de dos mesos des que fou sol·licitada.  
Article catorze  
1. Les sessions del ple han de convocar-se com a mínim amb 5 dies hàbils d'antelació. En la citació es farà constar l'ordre del dia.  
2. El ple es constitueix vàlidament amb l'assistència d'un terç del nombre legal de membres d'aquest, que mai no podrà ser inferior a tres. Aquest quòrum s'ha de mantenir al llarg de tota la sessió.  
3. Sempre caldrà l'assistència del president i del secretari de la mancomunitat o de qui legalment els substituïsquen.  
Article quinze  
1. Els acords del ple s'adopten, per regla general, per majoria simple dels membres presents. Hi ha majoria simple quan els vots afirmatius són més que els negatius.  
2. Cal el vot favorable de la majoria absoluta del. nombre legal de membres del ple, per a l'adopció dels acords en les següents matèries:  
2.1 Proposar la modificació o ampliació dels estatuts.  
2.2 Aprovar el pressupost de la mancomunitat.  
2.3 Aprovar les ordenances i les tarifes de caràcter general que afecten els usuaris dels serveis.  
2.4 Aprovar els comptes.  
2.5 Aprovar la plantilla de la mancomunitat.  
2.6 Concertar crèdits.  
2.7 Crear, si s'escau, l?estructura i el règim de funcionament de la comissió de govern.  
2.8 Determinar la forma de gestió del servei.  
2.9 Aprovar quotes extraordinàries.  
Article setze  
1. La funció pública de secretaria, que inclou la fe pública i l'assessorament legal preceptiu, i també el control i la fiscalització, la intervenció de la gestió econòmico-financera i pressupostària, i la comptabilitat, tresoreria i recaptació, seran encomanades a funcionaris amb habilitació de caràcter nacional i es cobriran per concurs entre funcionaris que tinguen aquest caràcter, de conformitat amb el que disposa l?ordenament jurídic vigent.  
2. Fins que es creen aquestes places, les esmentades funcions seran exercides pels funcionaris que tinguen tal caràcter, nomenats pel ple de la mancomunitat, d'acord amb la legislació vigent. .  
3. En cas de vacant, després de creades les places, el procediment d'incorporació serà similar al previst per a la resta de les entitats locals.  
Article disset  
1. La resta del personal de la mancomunitat serà seleccionat mitjançant els sistemes d'oposició, concurs i concurs-oposició, i es respectaran en tots els casos els principis constitucionals de publicitat, mèrit i capacitat.  
2: Fins que es proveisquen les places convocades, aquestes es podran cobrir íntegrament o amb personal laboral de caràcter temporal, segons les funcions, per les persones que, respectant els principis assenyalats en el paràgraf anterior, siguen oportunament seleccionades.  
3. Les places vacants hauran d'apareixer en l?oferta d'ocupació en el primer trimestre de cada any.  
4. El nomenament i el règim del personal eventual serà idéntic al previst per a les corporacions locals per la legislació vigent.  
Article divuit  
1. La hisenda de la mancomunitat està constituïda pels següents recursos:  
1. 1 Ingressos de dret privat.  
1.2 Subvencions i altres ingressos de dret públic.  
1.3 Taxes per la prestació de serveis o la realització d'activitats de la seua competència.  
1.4 Contribucions especials per l?execució d'obres o per a l?establiment, l'ampliació o la millora de serveis de la competència de la mancomunitat.  
1.5 Els procedents d'operacions de crèdit.  
1.6 Multes.  
1.7 Aportacions dels municipis mancomunats.  
1.8 Qualsevol altre recurs que establisquen a favor de les mancomunitats les disposicions legals que es dicten.  
Article dinou  
1. Per a la imposició, exacció, liquidació i cobrança dels recursos enumerats en l'article anterior, la mancomunitat aprovarà les ordenances fiscals corresponents als distints serveis. Després d'aprovades, aquestes ordenances tindran força obligatòria en tots els municipis que integren la mancomunitat.  
2. Correspondrà als municipis facilitar a la mancomunitat tota la informació necessària per a la formació de padrons, altes, baixes i altres modificacions referides als contribuents afectats pels distints serveis que constituesquen els fins regulats en articles anteriors.  
3. La mancomunitat podrà en tot moment, pel seus propis mitjans, comprovar la veracitat i l?exactitud de les dades a què fa referència el número anterior.  
Article vint   
Les aportacions de les entitats mancomunades podran ser per a cada exercici econòmic de la forma següent:  
1. Una quota principal, en funció de l?ús que cada entitat realitze dels serveis que es presten mancomunadament i no directament a l?usuari. (1)  
Per a la determinació d'aquesta quota s'aplicaran les bases o mòduls següents: nombre d'habitatges, superfície del nucli urbà, metres lineals de carrers, volum d'edificació, base imposable de la contribució territorial urbana, volum dels pressupostos, consum realment efectuat, valor de l?hora de feina i qualsevol altres factors que es puguen computar en raó del servei o de l'activitat prestada. Aquestes bases o mòduls podran aplicar-se aïlladament o conjuntament.  
2. Una quota complementària obligatòria per a atendre les despeses generals de conservació, entreteniment i administració, s'usen o no els serveis, en proporció al nombre d'habitants de dret de cada municipi, segons l?últim padró quinquennal. (1)  
3. Una quota extraordinària obligatòria per atendre despeses d'aquest caràcter.  
 (1) En el supòsit que el servei es preste directament a l?usuari, no procedeix l'aplicació dels apartats 1 i 2,  
Article vint-i-u  
Les aportacions dels municipis a la mancomunitat tenen la consideració de pagaments obligatoris i preferents pet a les entitats mancomunades.  
Article vint-i-dos  
1. Les aportacions econòmiques dels municipis es faran en la forma i els terminis que determine el ple. En el cas que algun municipi es retarde en el pagament de la quota en més d'un trimestre, el president requerirà el pagament en el termini de 20 dies. Transcorregut aquest termini sense haver fer efectiu el dèbit, el president podrà sol·lleitar als òrgans de l'administració central, autonòmica o provincial·la retenció de les quotes pendents a càrrec de les quantitats que per qualsevol concepte es liquiden a favor de l'ajuntament deutor, a fi que les Lliure a la mancomunitat.  
2. Els ajuntaments mancomunats autoritzen expressament aquesta retenció en el moment d'aprovació d'aquests estatuts, sempre que s'hi adjunte el certificat de descobert reglamentari en cada cas.  
3. El manteniment reiterat en situació de deutor a la mancomunitat per part d'una entitat local serà causa suficient per procedir-ne a la separació definitiva, i es podran reclamar les quantitats que es deuen i les despeses derivades d'acord amb els apartats u i dos d'aquest article.  
Per a la separació definitiva serà imprescindible l'acord del ple de la mancomunitat per majoria absoluta i la ratificació, com a mínim, per igual nombre de les entitats mancomunades, llevat d'aquella que siga objecte de separació.  
Article vint-i-tres  
1. La mancomunitat aprovarà anualment un pressupost de conformitat amb el que disposa la legislació de règim local vigent.  
2. Et pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer, i dels drets amb venciment o que es prevegen realitzar durant el corresponent exercici econòmic.  
3. S'inclouran en el pressupost les inversions que es vulguen realitzar, i també les fonts de finançament.  
Article vint-i-quatre  
1. El patrimoni de la mancomunitat estarà integrat pet tota classe de béns, drets i accions que legítimament adquirisca, siga en el moment de la seua constitució, siga amb posterioritat a aquesta. Amb aquest motiu, caldrà formar un inventari, d'acord amb les disposicions vigents en la matèria.  
2. La participació de cada entitat mancomunada en aquest patrimoni es fixarà tant inicialment com més endavant, en funció del nombre d'habitants de dret de cada entitat, segons l?últim padró quinquennal.  
No obstant aixà, ateses les característiques de les aportacions a la mancomunitat, es podran tenir en compte altres factors de ponderació.  
Article vint-i-cinc  
La mancomunitat es constitueix pet temps indefinit.  
Article vint-i-sis  
La modificació dels estatuts tindrà el mateix procediment i requisits que els exigits pet a la seua aprovació.  
Article vint-i-set  
1. Pet a la incorporació a la mancomunitat d'un nou municipi caldrà:  
1.1 El vot favorable de la majoria absoluta dels membres de la corporació interessada.  
1.2 El vot favorable de la majoria absoluta dels vocals del ple de la mancomunitat.  
2. L'aportació inicial dels municipis incorporats a la mancomunitat amb posterioritat a la constitució, es determinarà per l'índex del patrimoni de la mancomunitat per habitant multiplicat pel nombre d'habitants de dret de l'entitat que sol·lícita la inclusió.  
Si no hi ha patrimoni, aportarà la quota que resulte de multiplicar la quantitat a què fa referència l'apartat 2 de l'article 19 pel nombre d'habitants de dret del municipi i per un nombre d'anys que no pot excedir de cinc.  
La quota que resulte de la valoració podrà ser exigida en el moment de la incorporació de l?entitat local a la mancomunitat o quedar diferida per al supòsit de la dissolució o, si es produeix, separació de la mancomunitat.  
3. També haurà d'aportar totes les despeses que s'originen amb motiu de la inclusió en la mancomunitat.  
Article vint-i-vuit  
Per a la separació voluntària de la mancomunitat de qualsevol dels municipis que la integren caldrà:  
1. Que ho sol·licita la corporació interessada, després que el ple d'aquesta haja adoptat l'acord per majoria absoluta.  
2. Que es trobe al corrent del pagament de les aportacions.  
3. Que pague totes les despeses que s'originen amb motiu de la separació, i la part de passiu contret per la mancomunitat al seu càrrec.  
4. Que es vote favorablement per la majoria absoluta dels vocals del ple de la mancomunitat.  
Article vint-i-nou  
1. La separació d'una o diverses corporacions no obligarà el ple a practicar la liquidació de la mancomunitat. Lesmentat dret quedarà en suspens fins al dia de la dissolució d'aquestes, data en què entraran a participar en la part alíquota que els corresponga de la liquidació de béns de la mancomunitat.  
En el supòsit que l'aportació inicial estiga constituïda per elements del servei propis de l'ajuntament, la mancomunitat podrà, a la vista de les circumstàncies concurrents, fer efectiva totalment o parcialment la liquidació amb els mateixos elements aportats.  
2. Les corporacions separades tampoc no podran al·legar dret de propietat dels béns i serveis de la mancomunitat, encara que radique en el seu terme municipal. -  
Article trenta  
La mancomunitat es dissoldrà per alguna de les següents causes:  
1. Per desaparició del fi per al qual fou creada.  
2. Quan així ho acorda el ple de la mancomunitat i els ajuntaments mancomunats, amb el vot favorable de la majoria absoluta legal dels membres.  
3. Perquè l?estat, la comunitat autònoma o la Diputació provincial porten a terme la prestació dels serveis que són objecte d'aquesta, per absorció de les competències municipals respectives. .  
Article trenta-u  
1. Quan els ajuntaments mancomunats decidisquen dissoldre la mancomunitat, adoptaran el corresponent acord previ en que manifesten aquest propòsit, i es requerirà per a la validesa d'aquest la majoria absoluta de vots dels membres que legalment els integren.  
2. A la vista dels acords municipals, el ple de la mancomunitat, en el termini de trenta dies següents a la recepció de la comunicació d'aquests, nomenarà una comissió liquidadora composta pel president i, com a mínim, quatre vocals. També s'hi integraran per complir funcions assessores el secretari l'interventor, si n'hi ha. Podrà igualment convocar a les reunions experts determinats per tal d'oir la seua opinió o preparar informes o dictàmens en temes concrets de la seua especialitat.  
3. La comissió, en un termini no superior a tres mesos, farà un inventari de béns, serveis i drets de la mancomunitat; en xifrarà els recursos, les càrregues i els débits, i farà una llista del seu personal. Més tard proposarà al ple de l?entitat l'oportuna distribució o integració d'aquests en els ajuntaments mancomunats, tenint en compte les mateixes dades que hagen servit per a la formació del patrimoni.  
També assenyalarà el calendari d'actuacions liquidadores, el qual no podrà excedir de sis mesos.  
4. La proposta, perquè siga vàlidament aprovada, requerirà el vot favorable de la majoria absoluta dels membres del ple de l?entitat.  
Després d'aprovada, la proposta serà vinculant per als ajuntaments mancomunats.  
5. En tot cas, després de verificada la integració del personal en els respectius municipis, seran respectats tots els drets de qualsevol ordre o naturalesa que aquest tingués en la mancomunitat.  
DISPOSICIÓ ADDICIONAL  
única  
Els registres de les diverses entitats locals mancomunades tindran la consideració de registres delegats del de la mancomunitat a tots els efectes d'entrada, eixida i presentació de documents.  
DISPOSICIONS TRANSITORIES  
Primera  
Dins del mes següent a l'aprovació definitiva dels estatuts, cada corporació mancomunada haurà de designar el representant que li corresponga, i comunicar el nom i el domicili d'aquest a la secretaria de l'assemblea constituent.  
Segona  
L'assemblea constituent, en el mateix termini, convocarà tots els representants de les entitats mancomunades, amb l?únic objecte de constituir el ple i de nomenar el president de la mancomunitat; actuarà de secretari aquell que ho siga de l'ajuntament on tinga Lloc la sessió.  
DISPOSICIÓ FINAL  
única  
En allò que no preveuen aquests estatuts, s'aplicarà el que estableix la legislació per a les entitats locals.


Còpia Permalink ELI